钦定古今图书集成/明伦汇编/闺媛典/第307卷 > 皇清四十 > 曾曰唯继妻徐氏
## 钦定古今图书集成/明伦汇编/闺媛典/第307卷 > 皇清四十 > 曾曰唯继妻徐氏

按《金谿县志》：“徐氏，小字孕莲，徐含章女，长兴太学生曾曰唯继妻。舅姑殁，事死如生，养妾姑尤善。年二十三，夫亡，服阕，父问所志，答曰：‘不事二夫。前妻子女藐弱无恃，徐视如己出，延师训迪，以督其成。虽家计萧然，而执志愈坚，内外咸服’。”